Juhan Käis

Juhan Käis (4. august 1915 Tartu – 12. november 1984 Toronto) oli Eesti poliitik, teedeminister eksiilis 1. märtsist 1964 kuni surmani.

Juhan Käis õppis aastatel 1936–1942 (lõpetas 1942 cum laude) Tartu Ülikooli õigusteaduskonnas; ta oli Eesti Üliõpilaste Seltsi vilistlane. Ta kirjutas aastal 1939 auhinnatöö "Kodaniku vabadused Eesti õiguskorras, nende areng ja tagatised".

Juhan Käis oli kompanii pealik Kaitseliidu Tartu maleva õppurmalevkonnas.

Aastal 1944 põgenes ta Saksamaale, 1948 siirdus Austraaliasse, 1956 Kanadasse.

Juhan Käis oli Ühinenud Põllumeeste ja Väikemaapidajate Kogude erakonna liige alates aastast 1960.

Eesti juristid
Eesti eksiilvalitsuse liikmed
Eesti Demokraatliku Uniooni poliitikud
Kaitseliidu Tartu maleva liikmed
Eesti metsavennad
Eesti sõjaväelased Saksa sõjaväes Teises maailmasõjas
Eesti õpetajad
Tartu Ülikooli õigusteaduskonna vilistlased
Eesti Üliõpilaste Seltsi liikmed
Eestlased Austraalias
Eestlased Kanadas
Sündinud 1915
Surnud 1984